# גמרא פסחים (קיד ב)

אכלן לחצאין יצא, ובלבד שלא ישהא בין אכילה לחבירתה יותר מכדי אכילת פרס.

# ראב"ן (מס' פסחים דף קסו ע"א)

...**ויאכלם ביחד** מזו כזית ומזו כזית אבל פחות לא. **ואם אינו יכול לאכול שני הזיתים ביחד** אוכל זית של המוציא תחילה כי הוא קודם לברכה וברכתו תדירה והדר אכיל זית של אכילת מצה.

# ראבי"ה (ח"ב סי' תקכה)

וכביצה הוא שיעור שני זיתים, כדמשמע בפרק שלישי דמס' כריתות. **ואם אינו יכול להכניס ביחד לתוך פיו שני זיתים אחד של המוציא ואחד של אכילת מצה** יאכל תחלה המוציא, הקודם לברכה, וברכתו תדירה, ושוב השני של אכילת מצה.

# טור (סי' תעה)

ויאכל משנים **ביחד** כזית מכל א' ואם אינו יכול לאכול **כשני זתים ביחד** יאכל של המוציא תחלה ואח"כ של אכילת מצה.

# מהרי"ל (סדר ההגדה אות לא)

ויברך שתי הברכות טרם ישברם. ואח"כ יכוף אותם ויבצע משניהם ויאכל כזית מכל אחד, דהיינו כביצה שלימה דכזית חצי ביצה וכן יתן לכולם. **ואם** **אין פיו מחזיק לאכול שתי כזית בבת אחת** אז יאכל מקודם בציעת המוציא ואח"כ דעל אכילת מצה.

# ירושלמי נזיר (פ"ו ה"א)

רבי אומר לחברייא הוו ידעין דאיתפלגון ר' יוחנן ור"ש בן לקיש אבר מן החי שחלקו ואכלו דברי הכל פטור מה פליגין בשחלקו בפיו ואכלו ר' יוחנן עבד פיו כלפנים ר"ש בן לקיש עבד פיו כלחוץ אמרין ליה את מה אמר אמר לון אנא אמרי לכון הרי עולם פליגין ואתון אמרין אכן אין כיני אפי' חלקו בחוץ ואכלו יהא חייב למה דרך אכילה היא... ר' בא בן ר' מלל בעי כזית מצה שחלקו בפיו ואכלו תפלוגתא דר' יוחנן ור"ש בן לקיש א"ר יוסי בי רבי בון בכל מקום לא נהנה חיכו כזית.

# קרבן עדה (שם)

ד"ה פטור- דבעינן אבר שלם **וסתם אכילה בבת אחת משמע**... עבד פיו כלפנים- שהרי נהנה גרונו באבר שלם. עבד פיו כלחוץ- אכילה במעיו בעינן וליכא... אין כן כו'- ופריך לר"י דאמר דלא קפדינן אלא שיהנה גרונו באבר שלם א"כ אפי' חלקו מבחוץ ונתן שני החלקים בפיו בבת אחת נמי יהא חייב. ה"ג לאו דרך אכילה היא- וה"פ ומשני כיון **דלאו דרך אכילה היא לחלק מבחוץ פטור**... כזית מצה- שחייבין לאכול בלילה הראשון שחלקו בפיו ואכלו אם יוצאין בה פליגי בה ר"י ורשב"ל. מכל מקום לא נהנה חכו- כזית בפעם אחת ואפי' לר"י אינו יוצא בה ל"א ה"ג מ"מ נהנה חכו בכזית. ואפי' רשב"ל מודה דיצא.

# פני משה (שם)

הוו ידעין- דהא דפליגי ר"י ור"ל בכזית אבר מן החי שחלקו ואכלו דאם חלקו מבחוץ ואכלו לזה לבדו ולזה לבדו לד"ה פטור דאין מצטרפין **ואע"ג דכל איסורין שבתורה מצטרפין שיעורייהו לחצאין אם אכלן בתוך כדי אכילת פרס** **שאני אבר מן החי דחידוש הוא דבעלמא לא מחייב אגידין ועצמות ובאבר מן החי מיחייב ואין לך בו אלא חידושו דדוקא אם אכלו בבת אחת הוא דחייב** ולא פליגי אלא בשחלקו בפיו קודם שבא לבית הבליעה ובלען לחצאין. ר' יוחנן עבד פיו כלפנים- כמי שבלען בבת אחת שהרי נהנה גרונו בכזית. כלחוץ- כמו שחלקן בחוץ דכדי אכילה במעיו בעינן וליכא... אין כיני- אם לדעתי אתם צריכים לדידי כן ס"ל שאפי' חלקו בחוץ ואכלו חייב ומפני שדרך אכילה היא בכך. ה"ג לאו דרך אכילה היא- וה"פ ומשני כיון דלאו דרך אכילה היא לחלק מבחוץ פטור... בכל מקום- מכל מקום מי לא נהנה חכו בכזית ואפי' חלקו בפיו כ"ע מודים שיצא י"ח **ושאני אבר מן החי דחידוש הוא כדאמרן**.

# גמרא חולין (קג ב)

כי אתא רב דימי אמר בעא מיניה ר"ש בן לקיש מר' יוחנן חלקו מבחוץ מהו אמר ליה פטור, מבפנים מאי אמר ליה חייב. כי אתא רבין אמר חלקו מבחוץ פטור, מבפנים ר' יוחנן אמר חייב ור"ל אמר פטור, ר' יוחנן אמר חייב הרי נהנה גרונו בכזית, ור"ל אמר פטור אכילה במעיו בעינן וליכא, אלא לר"ש בן לקיש היכי משכחת לה דמחייב א"ר כהנא בגרומיתא זעירתא.

# רש"י (שם)

חלקו מבחוץ- לכזית אבר מן החי **נחלק לשנים קודם שיתננו לתוך פיו** **ואכל זה לבדו ואח"כ חציו השני**. מהו- מי מצטרפי לחיוביה ככל שאר איסורים דקיימ"ל דמצטרפי שיעורייהו לחצאין בתוך כדי אכילת פרס כדאמרינן בפרק בתרא דיומא או דילמא כיון דחידוש הוא דהא גידין ועצמות דעלמא לא מיחייב עלייהו והכא מיחייב ואימא אין לך בו אלא חדושו וכי אכיל ליה בבת אחת מיחייב **דסתם אכילה בבת אחת משמע אבל לחצאין לא**. מבפנים- לאחר שבא סמוך לבית בליעתו בלעו לחצאין. אכילה במעיו- כשהוא יורד לתוך מעיו צריך שיהא בו שיעור אכילה. היכי משכחת לה דמיחייב- בכזית הא א"א ללעוס אכילה כולה יחד. בגרומיתא זעירתא- עצם קטן שעל כף הירך שיש בו משהו בשר וגיד ועצם משלימו לכזית ואין אדם לועסו אלא בולעו.

# גמרא ברכות (לח ב)

דרש רב נחמן משום רבינו ומנו שמואל שלקות מברכין עליהם בפה"א, וחברינו היורדים מא"י ומנו עולא משמיה דר' יוחנן אמר שלקות מברכין עליהן שהכל נהיה בדברו, ואני אומר במחלוקת שנויה דתניא יוצאין ברקיק השרוי ובמבושל שלא נמוח דברי ר"מ, ור' יוסי אומר יוצאים ברקיק השרוי אבל לא במבושל אע"פ שלא נמוח. ולא היא, דכו"ע שלקות מברכין עליהן בפה"א ועד כאן לא קאמר ר' יוסי התם **אלא משום דבעינן טעם מצה וליכא** אבל הכא אפי' ר' יוסי מודה... א"ר חייא בר אבא א"ר יוחנן שלקות מברכין עליהם בפה"א, ור' בנימין בר יפת א"ר יוחנן שלקות מברכין עליהם שהכל נהיה בדברו... מתיב רב יצחק בר שמואל ירקות שאדם יוצא בהן ידי חובתו בפסח יוצא בהן ובקלח שלהן, אבל לא כבושין ולא שלוקין ולא מבושלין, ואי סלקא דעתך במילתייהו קאי שלוקין אמאי לא, שאני התם דבעינן טעם מרור וליכא.

# תוס' ר"ש משנץ (פסחים מא א)

ומסיק ולא היא עד כאן לא קאמר ר' יוסי התם אלא דבעינן טעם מצה וליכא פי' טעם מצה לחם עוני אבל לחם מיהא הוי אפי' בבלילתו רכה ולא דמי לחלוט של בע"ב ולחלת המסרת דלאו לחם נינהו כלל דהנך גובלא בעלמא נינהו טפי מהכא.

# רש"י (שם)

דבעינן טעם מרור וליכא- אבל לענין ברכה שם פרי עליו.

# פסקי רי"ד (ברכות שם)

אוקימ' משום טעם מרור בענן וליכא, אבל לעיניין ברכה במילתייהו קיימי, ובפה"א מברך.

# גמרא פסחים (לט ב)

כללו של דבר כל שיש בו טעם מרור יוצאין בו, וכל שאין בו טעם מרור אין יוצאין בו.

# רשב"ם (פסחים קטו ב)

בלע מצה- ולא לעסה יצא שהרי קיים בערב תאכלו מצות שהרי אכילה היא לו ומיהו לכתחלה טעם מצה בעינן. בלע מרור לא יצא- דבעינן טעם מרור וליכא דמשום הכי קפיד רחמנא למרר את פיו של אוכל זכר לוימררו את חייהם.

# שבח פסח (דיני מצה אות ז)

ומזה חשב המג"א ללמוד דכיון דכתב רש"י דסתם אכילה משמע בבת אחת, א"כ אע"ג דאתיא הלכה למשה מסיני ופירשה דר"ל אכילה בתוך כדי אכילת פרס, מ"מ אית לן למימר דלכתח' מיהא בעינן אכילה בבת אחת.

# מרדכי (סדר של פסח ד"ה כורכן)

כורכן בב"א ואוכלן פי' היה נוטל כזית מצה וכזית מרור וכזית פסח ואוכלן וא"ת הא אין מחזיק בית הבליעה כל כך דהא אמרינן דשיערו חכמים דאין בית הבליעה מחזיק יותר מב' זיתים היינו כביצה י"ל הני מילי כשהאוכל שלם אבל כשהוא מרוסק מחזיק טפי וכשמגיע לבית הבליעה מרוסק הוא ולכך מחזיק כולי האי.

# שו"ת תרה"ד (סי' קלט)

שאלה: כזית של מצה ושל מרור, צריך לבולעו בבת אחת או לאו. תשובה: יראה **דמצוה מן המובחר** לבלוע כל הכזית כשהוא מרוסק בבת אחת. והכי מוכח ממרדכי פרק ע"פ, דכתב אהא דקאמר כורכו בבת אחת ואוכלו, פי' היה נוטל כזית מצה וכזית מרור וכזית פסח. וא"ת היאך מחזיק בית הבליעה כולי האי, דהא כזית היינו חצי ביצה, וי"ל דהוא דווקא כשהמאכל שלם, אבל כשהוא מרוסק מחזיק טפי, וכשהוא מגיע לבית הבליעה מרוסק הוא, ולכך מחזיק כולי האי ע"כ. **מכאן מוכח דאין לבולעו הזית של מצה מעט מעט, דאל"כ לא הוי קשה מידי, דשפיר יוכל להכניס כל ג' הזיתים לפיהו ולכוס אותו ביחד ולבולעו ביחד מעט מעט**, אלא ע"כ **מצוה** לבולעו בבת אחת להלל. ה"ה לדידן זית אחד של מצה או של מרור. ואע"ג דרש"י שילהי פ' גיד הנשה פי', דא"א לבלוע זית כלו כאחת, התוס' סתרו אותו שם בהוכחות גמורות.

# לקט יושר (או"ח עמ' 84 ענין ד)

ודרש ואוכל מכל אחת כזית אחד, וטוב לבלוע השני זיתים יחד. אבל אם ילעוס מעט מעט עד דהוו שני זתים, ובולע בפ"א, בזה אין נפקותא. וגם אפיקומן צריך לבלוע כזית בפעם אחת.

# חי' הגר"ח (פסחים קיד ב)

מה שהביא התה"ד מדברי המרדכי שהקשה להלל דאית לי' כורך היאך מחזיק בית הבליעה כולי האי ומוכיח מזה דצריך לכתחילה לבלוע את כל הכזית מצה ביחד ולא שיאכלם מעט מעט וה"ה לדידן בכזית אחד של מצה או של מרור עיי"ש בדבריו הובאו במג"א סי' תעה, צ"ע דודאי לענין שיעורא דכזית כל בכא"פ מצטרף מהלמ"מ, אולם להלל דאית לי' כורך משום דדריש יאכלוהו שיהיו כולם ביחד בחדא אכילה, ע"ז ל"ש דינא דבכא"פ, דהרי לא מהני דיאכל המצה ואח"כ המרור בכא"פ, וזהו דפריך המרדכי דא"כ הרי ממילא דצריך לאכול כל השלשה זיתים ביחד, ואין בית הבליעה מחזיק כ"כ, ול"ש לומר שהכזית יצטרף בכא"פ דהרי הדין דיאכלוהו נאמר על כל הכזית כולו וכל מקצת כזית מצה צריך שיאכל עם כל הכזית של פסח ומרור וכן להיפוך כל מקצת כזית פסח צריך לאכלו עם כל הכזית של מצה ומרור, וממילא הרי צריך שיאכל כל הג' זיתים ביחד משום הדין דיאכלוהו שע"ז ל"ש צירופא דבכא"פ, אבל לדידן דלית לן כורך ואנו דנין רק לענין הכזית מצה לבד, בזה שפיר מהני אם אוכלם בכא"פ כמו כל אכילות שבתורה דכל בכא"פ מצטרף וחשיבא אכילת כזית וצ"ע.

# מגן אברהם (סי' תעה ס"ק ד)

ז"ל דרכ"מ בתרה"ד כתוב דצריך לאכול הכזית ביחד ולבלוע וכ"כ הב"י בשם התו' עכ"ל משמע מלשונו דדי כשיבלע כזית א' בבת אחת וכ"מ בתרה"ד שם שכ' אהא דאמרי' כורך שלשתן בבת א' מקשה המרדכי האיך מחזיק בית הבליעה כולי האי הא כזית הוא חצי ביצה וי"ל דכשמגיע לבית הבליעה הוא מרוסק ולכך מחזיק כולי האי ע"כ מכאן מוכח דאין לבלוע הזית של מצה מעט מעט דאל"כ לא הוי קשה מידי דשפיר יוכל להכניס כל הג' זתים ביחד לפיהו ולכוס ביחד ולבלוע מעט מעט אע"כ מצוה לבלוע ביחד להלל ה"ה לדידן זית א' של מצה או של מרור עכ"ל, משמע דס"ל דדי כשבולע זית א' בבת א', ומ"ש בש"ע דיאכלם ביחד דהיינו שיכניסם לפיהו בבת אחת, ומהרי"ל כתב דיכול לאכול מעט מעט ובלבד שלא ישהה באכילתו יותר מאכילת פרס אבל בסע' ו משמע דוקא בדיעבד יצא אבל לכתח' צריך לאכול ביחד וכ"מ בחולין ספ"ז דצריך לבלוע ביחד...

# בן איש חי (שנה א' צו סע' לד)

ויבצע מהעליונה והפרוסה, כזית מזו וכזית מזו, וכל כזית הוא תשעה דרה"ם, ויטבלם במלח ג"פ, ויאכלם בהסיבה, ויכניס שתי כזייתות אלו בפיו ביחד כדי שיאכל משניהם בבת אחת, ואם יש לו אונס שאינו יכול לעשות כן וירצה לפרר כל כזית פרורין קטנים להכניסם בפיו, אז יכניס פרורי כזית השלימה תחלה וכנז' באחרונים.

# אליה רבה (סי' תעה ב"ק ב)

ויאכלם ביחד וכו'. היינו שיכניסם לפיו בבת אחת, אבל כשבולע די כזית אחד אחר שריסקן בפיו, אבל במהרי"ל דיכול לאכול מעט מעט ובלבד שלא ישהא יותר מאכילת פרס, **והכי נוהגין**.

# ערוה"ש (סי' תעה סע' ג-ד)

...ולכן כדי לצאת כל הדיעות יאחז שניהם וכמ"ש רבינו הב"י שיקח המצות כסדר שהניחם הפרוסה בין שתי השלימות ויאחזם בידו ויברך המוציא ועל אכילת מצה ואח"כ יבצע מהשלימה העליונה ומהפרוסה משתיהם ביחד ויטבלם במלח ויאכלם בהסיבה ביחד כזית מכל אחד ואם אינו יכול לאכול כשני זיתים ביחד יאכל של המוציא תחלה ואח"כ של אכילת מצה עכ"ל... ושמענו מדברי רבינו הב"י דהידור המצוה לבלוע כל השני זיתים ביחד ולכל הפחות הכזית בפעם אחת ואע"ג דמצטרף בכדי שיעור אכילת פרס מ"מ עיקר המצוה כן היא וזהו שכתב בסע' ו אכל כחצי זית וחזר ואכל כחצי זית יצא ובלבד שלא ישהה בין אכילה לחבירתה יותר מכדי אכילת פרס עכ"ל כלומר שלא ישהה מתחלת האכילה עד סוף האכילה יותר מכדי אכילת פרס **ומ"מ לא מצינו להראשונים שיצריכו כן לאכול בבת אחת והמהרי"ל כתב מפורש דיכול לאכול מעט מעט ובלבד שלא ישהה יותר מכדי אכילת פרס** וראיתי מי שכתב דהך דסע' ו סותר זה [מג"א] ולי נראה דאין עניין זל"ז דבסע' ו מיירי שאוכל חצי זית ומפסיק וזה וודאי אין נכון לכתח' אבל כשאוכל רצופים היכן מצינו שצריך לאכול כולו כאחד... ומ"מ כיון שיצא מפי רבינו הב"י יש ליזהר אם אפשר לו לעשות כן.